
As salamu alejke we rahmetullahi we berekatuhu! Nadam se da ne smetam sa pitanjima, pošto sam malo učestao sa njima u zadnje vrijeme. Halali brate, znam da imas mnogo važnije stvari da se njima posvetiš, ali eto trudim se da pozivam u dobro i odvraćam od zla, pa shodno tome evo i ovo pitanje: Često se braća šale sa izmišljenim pričama, što znam da je ***[haram](https://pitajucene.com/search/haram/questions/ "Pretraži pitanja o haramu")***, jer i laž u šali je laž, ali da li u laž spada i izmišljena priča koja je namjenjena u svrhu prikazivanja poente o ispravnoj vjeri ili hajru itd.?


* 
* 
* 
* 
* 
* 
* 

 
Da li u laž spada i izmišljena priča koja je namjenjena u svrhu prikazivanja poente o ispravnoj vjeri ili hajru itd.?

Ve alejkumus-selamu ve rahmetullahi veberekatuh! Neki učenjaci to dozvoljavaju, ako je cilj da se približi neko ispravno ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** osobama koje imaju pogrešnu prestavu i razumijevanje. Drugi učenjaci u potpunosti zabranjuju. Šejh ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")***, rhm, smatra da je dozvoljeno pod uslovima: prvi – da se na pocetku spomene izraz koji upućuje da nije riječ o istinitoj priči, kao da kaže: “Zamislite to i to” i sl.; drugi – da ima potrebe za tim u da’vi: treće – da to ne pređe u običaj; četvrti – da nemamo u Kur’anu, Sunnetu i našoj tradiciji ono što može biti zamjena ili bolji primjer. To su otprilike ti uslovi. Isti slučaj je sa pisanjem romana, glumom i sl. Međutim, ono što je po meni, ako šta znači moje misljenje, ispravnije je da to ne treba raditi i da je predostrožnije kloniti se toga u potpunosti, a Allah najbolje zna.


Odgovorio ***[Amir I. Smajić](https://pitajucene.com/search/Amir+Smaji%C4%87/answers/ "Pretraži odgovore od Amir I. Smajić")*** <https://amir-smajic.blogspot.com>


